

ที่ มท 0815.4/  กรมส่งเสริมการปกครองท้องถิ่น

######  ถนนนครราชสีมา เขตดุสิต กทม. 10300

 เมษายน ๒๕๖4

เรื่อง เลื่อนการฝึกอบรมตามโครงการฝึกอบรมเชิงปฏิบัติการการจัดการระบบสารสนเทศขององค์กรปกครอง
 ส่วนท้องถิ่นเพื่อเชื่อมโยงระบบติดตามและประเมินผลแห่งชาติ (e-Plan – eMENSCR) ปีงบประมาณ พ.ศ. 2564
 อันเนื่องมาจากสถานการณ์การแพร่ระบาดของโรคติดเชื้อไวรัสโคโรนา 2019

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท 0815.4/ว 3167 ลงวันที่ 12 ตุลาคม 2563

 2. หนังสือกระทรวงมหาดไทย ด่วนที่สุด ที่ มท 0808.2/ว 1645 ลงวันที่ 18 มีนาคม 2563

 ตามหนังสือที่อ้างถึง 1 กรมส่งเสริมการปกครองท้องถิ่น แจ้งกำหนดการฝึกอบรมโครงการฝึกอบรมเชิงปฏิบัติการการจัดการระบบสารสนเทศขององค์กรปกครองส่วนท้องถิ่นเพื่อเชื่อมโยงระบบติดตามและประเมินผลแห่งชาติ (e-Plan – eMENSCR) ปีงบประมาณ พ.ศ. 2564 กำหนดการฝึกอบรม จำนวน 30 รุ่น ระหว่างวันที่ 24 พฤศจิกายน 253 ถึงวันที่ 3 กันยายน 2564 นั้น

 กรมส่งเสริมการปกครองท้องถิ่นพิจารณาแล้วเห็นว่า ปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 มีการกระจายในหลายพื้นที่ ทำให้มีความเสี่ยงในการเดินทางมาฝึกอบรม ประกอบกับ
เพื่อปฏิบัติตามแนวทางและมาตรการในการป้องกันการแพร่กระจายของเชื้อไวรัสโคโรนา 2019
ได้เลื่อนการฝึกอบรมตั้งแต่รุ่นที่ 17 เป็นต้นไป ตามกำหนดการฝึกอบรมในเดือนเมษายน 2564 ออกไปก่อน จนกว่าสถานการณ์จะคลี่คลาย สำหรับค่าใช้จ่ายที่เกิดขึ้นจากการยกเลิกหรือเลื่อนการเดินทางไปราชการในครั้งนี้ ขอให้จังหวัดแจ้งท้องถิ่นจังหวัด เพื่อแจ้งองค์กรปกครองส่วนท้องถิ่นถือปฏิบัติตามหนังสือที่อ้างถึง 2
ส่วนกำหนดการฝึกอบรมใหม่ จะแจ้งให้ทราบต่อไป

 จึงเรียนมาเพื่อโปรดทราบ และกรุณาแจ้งให้องค์กรปกครองส่วนท้องถิ่นแจ้งบุคลากรที่เข้ารับการฝึกอบรมทราบด้วย

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

กลุ่มงานติดตามประเมินผล โทร. ๐ ๒241 9000 ต่อ 1410 /โทรสาร ๐ ๒๒43 7533

ผู้ประสานงาน : นางวิชญา สุขกระจ่าง โทร 092-025-5885